OpenLLM-France/wikimedia huggingface dataset:
# Fagnano aintzira

Fagnano aintzira (selknamez Cami, Kami edo Khami ere deitua), Suaren Lurraldeko Uharte Handiaren erdialdean dagoen aintzira bat da, Hego Amerikako hegoaldean. Bere azalera 590 kilometro karratukoa da, % 93 Argentinako uharte sektorean dago eta gainontzekoa Txileko Errepublikan, bere bokalea dagoen tokian.

## Historia

Selknamek, Suaren Lurraldeko Uharte Handian XIV. mendeaz geroztik bizi zen herri indigena, Patagonia kontinentaletik sartu ondoren, Kakenchow (ur handia) edo Kami (luzanga) deitu zuten.
Kolonizatzaileek 1892an ikusi zuten lehen aldiz, Vicente Montes argentinar armadako tenienteak gertuko mendi batetik ikusi zuenean. Fagnano aintzira bezala berrizendatua izan zen Giuseppe Fagnano apaiz katoliko salesiarraren omenez, Hegoaldeko Patagoniako, Suaren Lurraldeko eta Malvinetako lehen administratzaile apostolikoa izan zena, Punta Arenasen egoitza zuena.
1893an Argentinak eta Txilek 1881eko Ituna argitzeko protokolo mugakide bat sinatu zuten, non muga mendebaldera eramaten den, horrela, aintziraren Argentinako sektorea handituz.
Laku hau, selknamek, "Zerumugaren atsedena" ere deitzen zuten, mendilerroa osatzen duen horizontearen irudizko lerroa, lakuak eteten baitu, ondoren, beste aldetik jarraitzeko.

## Flora eta fauna

Jatorrizko landareak mantentzen dira aintziraren ertzean, Berberis microphylla, Gunnera magellanica eta Senecio smithii esate baterako.
Salvelinus fontinalis amuarraina aurkitzen da uretan eta hegazti espezie ugari biri dira inguruan, ahateak, arranoak, belatzak eta txori ugari.

## Erreferentziak

* ↑ «Especies de Lago Fagnano - Listado Sistemático» EcoRegistros (Noiz kontsultatua: 2024-01-26).

## Kanpo estekak

* Datuak: Q1315570
* Multimedia: Lake Fagnano / Q1315570
# Fagner Ribeiro da Costa

Fagner Ribeiro da Costa (1990eko abuztuaren 24a - ) Brasilgo futbolaria da.
Hainbat futbol taldetan jokatu du, esaterako Montedio Yamagata eta Albirex Niigata.

## Kanpo estekak

* (Japonieraz) J.League Data Site
* Datuak: Q10526358
# Fagor (argipena)

Fagor hainbat enpresaren izena da. Denak arlo industrialean aritzen dira, eta denak dira Mondragon korporazioaren parte.
* Fagor, S. Koop.: talde osoko kooperatibei zerbitzu komunak eskaintzen dizkien enpresa.
* Fagor Arrasate, S. Koop.: prentsa eta estanpazio sistemak, txapa ebaki eta prozesatzeko lerroak, metalezko piezak ebaki eta prozesatzeko lerroak, forja eta profilaketa arloetako kooperatiba.
* Fagor Automation, S. Koop.: makina erremintarako neurketa eta kontrol sistemak garatzen ditu.
* Fagor Edergarden, S. Koop.: uren eta lokatzen tratamendu industriala egiten du.
* Fagor Ederlan, S. Koop.: automozioaren alorreko kooperatiba da, Espainian, Europan, Brasilen eta Txinan lantegiak dituena.
* Fagor Electrodomésticos, S. Koop.: etxetresna elektrikoak egiten ditu.
* Fagor Electrónica, S. Koop.: osagai elektronikoak diseinatzen eta ekoizten ditu.
* Fagor Grupo Mueble, S. Koop.: Danona, Coinma eta Fagor Mueble enpresen fusiotik sortu zen eta altzairuen alorrean jarduten du.
* Fagor Healthcare, S. Koop.: osasunaren arloko osagai medikuak egiten ditu eta farmaziaren alorrekoak.
* Fagor Hometek, S. Koop.: etxerako osagaiak, domotika eta berrikuntza.
* Fagor Industrial, S. Koop.: sukaldaritzaren alorrean aritzen da, bereziki profesionalei edo talde handiei zuzentzen zaie eta askotariko produktuak eskaintzen dizkie, labeak, garbigailuak, hozkailuak eta abar.
Besgte batzuk:
# Felpa

Felpa (Heg.) edo peluxe (Ipar.) belusaren antzeko ehuna da, ile luzekoa, gehienetan kotoizkoa dena. Belusa bezala, tafetaz egiten dute.

## Erreferentziak

* ↑ Euskaltzaindia. Hiztegia. .

## Kanpo estekak

* Datuak: Q1470617
* Multimedia: Terry cloth / Q1470617
# Felsberg

Felsberg honakoa izan daiteke:
* Felsberg, Alemaniako udalerria.
* Felsberg, Suitzako udalerria.
# Felsberg (Grisonia)

Felsberg Suitzako udalerria da. Grisonia kantonamenduan dago, Grisonia barrutian. 2014an 2,622 biztanle zituen 13,4 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q64961
* Multimedia: Felsberg, Switzerland / Q64961
Domat/Ems Haldenstein Pfäfers Tamins Chur
# Felsenthal (Arkansas)

Felsenthal Ameriketako Estatu Batuetako inkorporatutako herri bat da. Union konderrian dago, Arkansas estatuan. 85 biztanle ditu, 4,353339 kilometro koadroko azaleran banatuta.

## Ikus, gainera

* Union konderrian

## Kanpo estekak

* Datuak: Q2661796
* Multimedia: Felsenthal, Arkansas / Q2661796
# Felsiko

Felsiko izena hartzen dute elementu arinez osaturiko arroka eta magmek. Elementu hauek silizioa, oxigenoa, aluminioa, sodioa eta potasioa dira gehienbat.

## Etimologia

Feldespato eta Silizio (Silizio dioxido) hitzen elkarketatik dator.

## Ezaugarriak

Mea felsikoak kolore argikoak izaten dira eta dentsitate erlatibo baxua izaten dute, 3 baino txikiagoa. Normalean arroka azidotan agertzen dira, gaur egun izendapen hori erabiltzen ez bada ere.
Arroka felsiko ugariena granitoa da. Mineral ohikoenak feldespatoa, kuartzoa, moskobita, ortoklasa eta plagioklasa dira.

## Kanpo estekak

* Datuak: Q847257
# Felsőboldogfalva

Felsőboldogfalva ("bedeinkatuaren goiko herria" esan nahi duena, Ama Birjina aipatuz; errumanieraz: Feliceni) Errumaniako udalerri bat da, Hargita konderrian. 3.448 biztanle ditu, 78,91 kilometro koadroko luze-zabalean banatuta.

## Herriak

Udalerrian honako herriak daude:
Felsőboldogfalva Sándortelke Árvátfalva Sükő Farcád Hodgya Ocfalva Székelylengyelfalva Bikafalva Telekfalva Patakfalva

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5056945
# Felsberg (Hessen)

Felsberg Alemaniako hiri-udalerri bat da, Hessen estatuan. Azken zentsuaren arabera 10.633 biztanle zituen, 83,32 kilometro koadroko azaleran.

## Kanpo estekak

* Datuak: Q1481
* Multimedia: Felsberg (Hessen) / Q1481
# Fräschels

Fräschels Suitzako udalerria da. Friburgo kantonamenduan dago, Friburgo kantonamendua barrutian. 2014an 464 biztanle zituen 3,14 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q68562
* Multimedia: Fräschels / Q68562
# Fræna

Fræna Norvegiako udalerria da. Møre og Romsdal konderrian kokatua dago. 368.96 km² ditu eta 9.189 biztanle ditu.

## Mugakideak

Honako udalerri hauekin egiten du muga:
Eide Gjemnes Molde Aukra

## Kanpo estekak

* Datuak: Q484128
* Multimedia: Fræna / Q484128
# Fränkisch-Crumbach

Fränkisch-Crumbach Alemaniako udalerria da. Hessen estatuan kokatuta dago, [[Odenwald barrutia|Odenwald]] barrutian. 2014an 3.212 biztanle zituen 16,1 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q622126
* Multimedia: Fränkisch-Crumbach / Q622126
# Flandriako kondeen gaztelua

Flandriako kondeen gaztelua, nederlanderaz Gravensteen, Belgikako Flandria eskualdeko Gante hirian dagoen gaztelu bat da. Leie eta Eskalda ibaien elkargunean dago.
* Sarrera.
* Harresiak.
* Gante hiria gaztelutik ikusita.

## Kanpo estekak

* Informazioa, Ganteko Udal webgunea, gent.be (Nederlanderaz)
* Gravensteen gazteluaren 360°-ko ikuspegia
* Datuak: Q1543972
* Multimedia: Gravensteen (Ghent) / Q1543972
# Flandriako azoka eta ikuztegia

Flandriako azoka eta ikuztegia Joos Momper margolari flandiarraren margolana da. 1620. hamarkadan egin zuen. Espezialista batzuen ustez Momperren eta Jan Brueghel Zaharraren arteko kolaborazioaren fruitua izan daiteke. Bigarren honen eragina, behintzat, nabaria da. Gaur egun Madrilgo Pradoko museoan erakusten da. Erabilitako teknika olio mihise gainean da.

## Historia

Margolana gaur egun Madrilgo Prado museoan dago. Errege Bildumaren parte izan zen XVIII. mendearen hasieratik gutxienez, Zarzuela jauregian zegoenean.

## Deskribapena

Margolanak tamaina handia du: 166x194 zm.
Paisaia-pinturaren eta genero-pinturaren arteko nahasketa da obra hau. Flandrian ohikoa zen arropa zuritzea landetan. Pertsonek oihalak zabaltzen zituzten eremu batean, zuritzeko. Horretarako espazio irekia erabiltzen zen non, eguzki-argiaren eraginez, oihalak garbitzen eta zuritzen ziren.
Zuriketa-eremuak ere ohikoak ziren Ingalaterrako iparraldean. Flandestarrek hara emigratu zuten Erdi Aroan eta Aro Modernoaren hasieran; adibidez, uste da Whitefield hiriaren izena, Manchesterren kanpoaldean, kolono flandestarrek erabilitako Erdi Aroko zuritze-eremuetatik datorrela.
Ezkerrean, margoak hiriko merkatu zalapartatsu bat irudikatzen du. Kontraste atsegina dago merkatu biziaren eta frenetikoaren eta zuritze-eremu lasaiaren artean; baita lehen planoaren eta zeru garaiaren artean ere.

## Erreferentziak

* ↑ https://www.wga.hu/frames-e.html?/html/m/momper/josse2/market.html
* ↑ https://rkd.nl/en/explore/images/record?query=Joos+de+Momper+Prado&start=0
* ↑ Aspin, Chris (1981), The Cotton Industry. Shire Publications, 24.or.
* ↑ Wilson, John F (1979), A History of Whitefield, John F Wilson, ISBN 0-9506795-1-8.

## Kanpo estekak

* (Gaztelaniaz):Mercado y lavadero en Flandes Margolana Pradoko museoaren webgunean.
* Datuak: Q27699461
# Flandriako Konderria

Flandriako Konderria (nederlanderaz: Graafschap Vlaanderen, frantsesez: Comté de Flandre) Erdi Aroko estatu feudala izan zen, Herbehereetan kokatua. Bere garaiko Europako eskualderik nagusienetariko bat izan zen, eta 862-1795 bitartean iraun zuen. Kondea Frantziako jatorrizko pareetako bat zen.

## Historia

Balduin I.a Flandriakoak sortu zuen konderria, IX. mendean, Mendebaldeko Frantziaren zergapeko gisa. Balduin III.ak, X. mendean, industria, batez ere ehungintza, bultzatu zuen eta enperadorearen esku zeuden Ganteko feudoa eta beste zenbait lurralde erosi zituen. Antzinako konderria, batzuetan Frantziaren eta bestetan Inperioren mende egon zen. Frantziak konderria bere eskumenean jartzeko egin zituen ahaleginak hutsean utzi zituen Eduardo III.a Ingalaterrakoak. 1385ean Flandesko konderriak eta Borgoinako Dukerriak bat egin zuten ezkontza bidez.
1526an Lau Urteko Gerra eta 1529an Cognaceko Ligaren Gerra bukatu eta gero, feudoa frantziarren eskuetatik espainiarren eskuetara pasa zen (Cambraiko Bakea). Horrela eskualde biek Karlos Habsburgokoa enperadorearen mende gelditu ziren. Espainiako Ondorengotza Gerraren ondoan, Britainia Handiak okupatu zuen, eta 1795ean frantziar iraultzaileek konkistatu zuten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016/04/04 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Nicolas, D. (1992): Medieval Flanders, Londen, ISBN 0-582-01679-7
* ↑ Voet, L. (1942): De graven van Vlaanderen en hun domein, 864-1191, Wetenschappelijke Tijdingen, VII, 25-32. orr.

## Kanpo estekak

* Datuak: Q157070
* Multimedia: County of Flanders / Q157070
# Flandriako Tourra (emakumezkoen txirrindularitza)

Flandriako Tourra (emakumezkoen txirrindularitza) :
| Orokortasunak ||
| Kirola | Errepideko txirrindularitza |
| Sorrera | 2004 |
| Ekitaldi kopurua | 21 (urtea: 2024) |
| Aldizkotasuna | urterokoa (mar) |
| Mota | Egun bateko lasterketa |
| translation for raceinfobox_translate index 33 not found | Belgika |
| Antolatzailea | Flanders Classics |
| Webgune ofiziala | Webgune ofiziala |
| Mailak | CDM (2004-2015) 1.WWT (2016-) |
| Zirkuitua | UCI Women's WorldTour |
| Palmaresa ||
| Azken garailea | Elisa Longo Borghini |
| Garaipen gehien lortu duena | Lotte Kopecky Annemiek van Vleuten Elisa Longo Borghini Mirjam Melchers Judith Arndt (2 garaipen) |
| | Dokumentazioa |
Flandriako Tourra (nederlanderaz: Ronde van Vlaanderen), lehen Emakumezkoen Flandriako Tourra (nederlanderaz: Ronde van Vlaanderen voor Vrouwen) deitua, egun bakarreko txirrindulari lasterketa profesionala bat da, Flandrian jokatzen dena. UCI Women's World Tourren parte da eta Flanders Classicsek antolatzen du. Gizonezkoen lasterketa monumentuetako bat da. Lehendabizikoz 2004an egin zuten.

## Palmaresa

| Urtea | Txapelduna | Txapeldunordea | Hirugarrena |
| 2004 | Zulfiya Zabirova | Trixi Worrack | Leontien van Moorsel |
| 2005 | Mirjam Melchers | Susanne Ljungskog | Monia Baccaille |
| 2006 | Mirjam Melchers | Christiane Soeder | Loes Gunnewijk |
| 2007 | Nicole Cooke | Zulfiya Zabirova | Marianne Vos |
| 2008 | Judith Arndt | Kristin Armstrong | Kirsten Wild |
| 2009 | Ina-Yoko Teutenberg | Kirsten Wild | Emma Johansson |
| 2010 | Grace Verbeke | Marianne Vos | Kirsten Wild |
| 2011 | Annemiek van Vleuten | Tatiana Antoxina | Marianne Vos |
| 2012 | Judith Arndt | Kristin Armstrong | Joelle Numainville |
| 2013 | Marianne Vos | Ellen van Dijk | Emma Johansson |
| 2014 | Ellen van Dijk | Lizzie Armitstead | Emma Johansson |
| 2015 | Elisa Longo Borghini | Jolien D'Hoore | Anna van der Breggen |
| 2016 | Lizzie Armitstead | Emma Johansson | Chantal Blaak |
| 2017 | Coryn Rivera | Gracie Elvin | Chantal Blaak |
| 2018 | Anna van der Breggen | Amy Pieters | Annemiek van Vleuten |
| 2019 | Marta Bastianelli | Annemiek van Vleuten | Cecilie Uttrup Ludwig |
| 2020 | Chantal van den Broek-Blaak | Amy Pieters | Lotte Kopecky |
| 2021 | Annemiek van Vleuten | Lisa Brennauer | Grace Brown |
| 2022 | Lotte Kopecky | Annemiek van Vleuten | Chantal van den Broek-Blaak |
| 2023 | Lotte Kopecky | Demi Vollering | Elisa Longo Borghini |
| 2024 | Elisa Longo Borghini | Katarzyna Niewiadoma | Shirin van Anrooij |

## Erreferentziak

* ↑ (Ingelesez) Scrymgeour, Kristy. «1st Women's Ronde van Vlaanderen – CDM» autobus.cyclingnews.com.

## Kanpo estekak

* Webgune ofiziala (Nederlanderaz) (Ingelesez)
* Datuak: Q1637189
* Multimedia: Tour of Flanders for Women / Q1637189
# Flandriar

Flandriar, flandestar edo flamenko (nederlanderaz: Vlamingen) iparraldeko Frantzian eta Belgikan jatorria duen germaniar herria da, nederlanderaz egiten duena. Egun gehienak Flandrian bizi dira. Valoniarrekin batera, Belgikako herri nagusienetariko bat da, herrialdeko gehiena (%60a inguru) osatzen duena. Historikoki, Flandriako konderriaren hiritarrak izendatzeko, baita Tournai, Lille edo Douai inguruan bizi ziren frantses edo pikardierazko hiztunak ere, izendatzeko erabiltzen zuten.

## Erreferentziak

* ↑ Euskaltzaindiaren txostena Exonimiaz.
* ↑ Minahan, James. (2000). One Europe, many nations: a historical dictionary of European national groups. Greenwood Publishing Group, 769 or. ISBN 0313309841..
* ↑ La Flandre Wallonne aux 16e et 17e siшcle suivie... de notes historiques. Books.google.fr.

## Kanpo estekak

* Datuak: Q242485
* Multimedia: Flemish people / Q242485
# Flandriar Ardenak

Flandriar Ardenak Ekialdeko Flandria (Belgika) probintzia hegoaldeko eskualde menditsuari ematen zaion izen ez-ofiziala da. Tontorrik altuena Hotondberg (145 m) da.
Gune hau Ardenetatik desberdina da, azken hauek hegoalderago baitaude kokaturik, Valonia, Frantzia eta Luxenburgon.
Inguruko herririk handienak Oudenaarde, Ronse eta Zottegem dira.
Txirrindularitza lasterketak ohikoak izaten dira inguru horretan. Bertatik igarotzen dira adibidez, Flandriako Tourra, Omloop Het Nieuwsblad eta Flandrian Zehar. Lasterketa hauetan dauden igoera zailenetakoak daude eskualde honetan.

## Kanpo estekak

* Datuak: Q1434732
* Multimedia: Flemish Ardennes / Q1434732
# Fernando VI.a Espainiakoa

Fernando VI.a Espainiakoa (Madril, 1713ko irailaren 23a — Villaviciosa de Odon, 1759ko abuztuaren 10a), ezizenez Zuhurra edo Zintzoa, Espainiako erregea izan zen 1746-1759 bitartean.

## Bizitza

Aita Filipe V.a eta ama Maria Luisa Savoiakoa izan zituen. 1729an Barbara Bragançakoarekin ezkondu zen Badajozen; ez zuten seme-alabarik izan.
Bere erreinaldia hasi zenean, Espainia Austriako Ondorengotzaren Gerran sartuta zegoen, 1748ko Akisgrango Hitzarmenarekin bukatu zena. Amaiera eman zion Elisabet Farnesioren eta haren aholkulari italiarren eraginari. Bakea lortuta, kanpoko harremanetan neutraltasunari eutsi zion, Frantziaren eta Ingalaterraren arteko oreka zainduz, eta barneko aferetan jardun zuen. Ensenadako markesa eta Jose de Carvajal y Lancaster ministroen laguntzaz garrantzi handiko berrikuntzak egin zituen. 1749ko abuztuaren 30ean, ijitoen aurkako pogroma agindu zuen. 1754tik aurrera, Ricardo Wall izan zuen aholkulari.

## Erreferentziak

* ↑ Euskaltzaindia. (PDF) 186. arauaː Atzerriko pertsona-izenak. Grafia-irizpideak. Erregeerreginen eta kidekoen kasua. .
* ↑ Kondaira. (Noiz kontsultatua: 2017-11-21).
* ↑ Fernando VIa. in: Lur Hiztegi Entziklopedikoa. euskara.euskadi.eus (Noiz kontsultatua: 2016-7-30).
* ↑ Gómez Alfaro, Antonio. «El 24 de mayo: Una fecha idónea para convertirla en el Día del Gitano Madrileño». gitanos.org (Noiz kontsultatua: 2016-7-30).
* Datuak: Q193157
* Multimedia: Ferdinand VI of Spain / Q193157
# Fernando Urain

Fernando Urain (Deba, Gipuzkoa, 1972ko apirilaren 4a) euskal musikaria eta zuzendaria da. Gaur egun musika ikastaroak emateaz gain, zuzendaria da Debako Musika Bandan eta Durangoko Orfeioian eta Musika Bandan.

## Musikaren gaineko ikasketak

Tronpetako goi mailako ikasketak. Musikari buruzko ikastaro ugari egin ditu Toledon, Elxen, Bilbon eta Txekiar Errepublikan, besteak beste.

## Debako Musika Banda

Urteak daramatza musika taldean, 11 urte zituelarik bertan sartuaz tronpeta jole moduan. Urteek aurrera egin ahala, 1991n hasi zen Debako Musika Banda zuzentzen Euskadi mailako hiru musika banda txapelketa irabaziz (Zalla: 1994, 1996 eta 1997).

## Aitzuri Abesbatza

Debako Aitzuri Abesbatza zuzentzen ere aritu zen. Zumaiako Banda zuzentzen ari zenean deitu zioten abesbatza zuzentzeko (2013an, Zumaiako Banda Mikel Emezabalek zuzentzen du). Hori 2000n izan zen, eta orduz geroztik abesbatzako zuzendari bilakatu zen 2013ko udara arte, hots, Alaitz Urkiak ordezkatu zuen arte.

## Erreferentziak

* ↑ http://www.durangon.com/index.php?idioma=es&seccion=3&ctipo=15&contenido=6080&pagina= Durangoko Orfeoia eta Mozart.2013ko apirila
* ↑ http://www.bilbao.net/cs/Satellite?c=BIO_Noticia_FA&cid=1279128631567&language=es&pageid=3000075248&pagename=Bilbaonet%2FBIO_Noticia_FA%2FBIO_Noticia Fernando Durangon ere zuzendari. 2013ko ekaina
* ↑ http://www.elcorreo.com/vizcaya/v/20130511/duranguesado/orfeon-durangues-afronta-nuevos-20130511.html Fernando Urainek Aitzuri Abesbatzako zuzendaritza utziko du udaran. 2013ko maiatza

## Kanpo estekak

* Fernando Urain
* Datuak: Q12257858
# Fernando Urrutia

Fernando José Urrutia Concha (1949ko abenduaren 5a), Txileko diplomazialaria da egungo Vietnamgo Txileko enbaxadorea. Koreako, Kanadako eta Brasilgo Txileko Enbaxadetako Ministro kontseilari eta La Paz-eko (Bolivia) (2002-2004) Kontsul Nagusia izan zen; Kontsul Nagusia Los Angeles-en, Kalifornian (2004-2007) eta Hong-Kong-en, Txinan (2008-2010).

## Biografia

Txileko Pontificia Universidad Católica-ko abokatua da, eta Txileko "Andrés Bello" Diplomazia Akademian, Centre d'Hautes Etudes Diplomatiques et Estrategiques de Parisen eta Brasilgo Rio Branco Institutuan lizentziatu zen. Kanpo Arazoetako Ministerioan sartu aurretik, Nekazaritza Elkarte Nazionalean eta Estatuko Defentsa Kontseiluan lan egin zuen profesionalki. Zerbitzu diplomatikoan sartzea 1973ko ekainean formalizatu zen.
Kanpo Arazoetako Ministerioan, Zuzenbide Sailean, Kontsular Sailean, Aldebiko Politika Sailean eta Alde Anitzeko Politika Sailean lan egin du. Kultura Gaietarako eta Informaziorako zuzendariordea, Agentzia Espezializatuen Saileko burua, Ipar, Erdialdeko Amerika eta Karibeko zuzendariordea eta Asia Pazifikoko zuzendariordea izan zen.
Atzerrian izan dituen karguen artean, Uruguaiko Enbaxadako idazkaria, Tacnan (Peru) kontsula, Comodoro Rivadavian, Esquel-en eta Mar del Platan (Argentina) kontsul izan da. Horrez gain, Parisen UNESCOren ordezkariordea, Brasilgo Txileko enbaxadako kontseilaria eta Koreako, Kanadako eta Brasilgo Txileko enbaxadetako ministro kontseilaria ere izan zen. Txileko kontsul nagusi gisa aritu da Bolivian, Los Angelesen (Estatu Batuak) eta Hong Kongen (Txina).
2010eko uztailaz geroztik Txileko enbaxadorea da Vietnamgo Errepublika Sozialistan.
Gaur egun, Pilar Mery Díaz andrearekin ezkonduta dago, harekin bi seme-alaba dituzte. Gainera, gaztelaniaz, ingelesez, frantsesez eta portugesez hitz egiten du.
Peruko Eguzkiaren Ordenako Komandante gradua eman zioten eta 20, 30 eta 35 urteko zerbitzurako Txileko Merezimendu Diplomatikoko Dominak lortu ditu.

## Erreferentziak

* ↑ «Vietnam» www.minrel.gob.cl 17 de octubre de 2008.
* ↑ «Fernando Urrutia será nuevo Embajador de Chile en Vietnam» www.minrel.gob.cl 4 de junio de 2010.
* ↑ «Biografía de Fernando Urrutia» chileabroad.gov.cl 2010.

## Kanpo estekak

* Datuak: Q16942324
# Fernando Trueba

Fernando Trueba (Madril, 1955eko urtarrilaren 18a - ) espainiar zinema zuzendari, gidoigile eta ekoizlea da, David Trueba gidogile eta ekoizlearen anaia.

## Bizitza

Kazetaritza ikasketak egin ondoren, zinema kritikari izan zen. Film labur batzuk egin eta 1980an egin zuen lehen film luzea, Ópera prima. Hurrengo filma Chicho Sánchez Ferlosio kantariari buruzko dokumental bat izan zen, Mientras el cuerpo aguante (1982, «Gorputzak eusten dion bitartean»). Komediak egin ditu gehienbat: Sal gorda (1983), Sé infiel y no mires con quién (1985), El año de las luces (1986, «Argien urtea»). 1989an polizi film bitxi bat egin zuen, El sueño del mono loco («Tximu eroaren ametsa»). 1993ko Belle Époque filmak, komedia hau ere, arrakasta handia izan zuen eta atzerriko film onenari ematen zaion Oscar saria jaso zuen 1994an. 1997an Zinemako hiztegia egin zuen.

## Filmografia

| Urtea | Filma | |
| 1980 | Ópera prima | |
| 1982 | Mientras el cuerpo aguante | Chicho Sánchez Ferlosiori buruzko dokumentala |
| 1983 | Sal gorda | |
| 1985 | Sé infiel y no mires con quién | |
| 1986 | El año de las luces | |
| 1989 | El sueño del mono loco | |
| 1992 | Belle Époque | |
| 1995 | Two Much | |
| 1998 | La niña de tus ojos | |
| 2000 | Calle 54 | Dokumentala |
| 2002 | El embrujo de Shanghai | |
| 2004 | El milagro de Candeal | Dokumentala |
| 2009 | El baile de la Victoria | |
| 2010 | Chico y Rita | Animazio filma |
| 2012 | El artista y la modelo | |
| 2016 | La reina de España | |
| 2020 | El olvido que seremos | |

## Sariak

Film onenaren hiru Goya sari:
* 1990 - El sueño del mono loco
* 1993 - Belle Époque
* 1999 - La niña de tus ojos
Oscar sari bat:
* 1994 - Belle Époque

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2015/08/30 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q381934
* Multimedia: Fernando Trueba / Q381934
# Fernando Urkia

Fernando Urkia (Arbizu, Nafarroa Garaia, 1896ko apirilaren 16a – Erroma, Italia, 1959ko martxoaren 19a) elizgizona, euskal idazlea eta musikagilea izan zen. Erromatar Eliza Katolikoan, Argentinako Salta hiriko apezpiku izatera heldu zen.

## Biografia

Altsasun eta Oñatin ikasi ondoren apaiztu zen. Hasieratik musikan interesaturik, konpositorea eta organo-jotzailea izan zen. Euskaltzalea, Euskal Esnalea aldizkarian idatzi zuen. Gerrarekin batera Argentinara bidali zuten. Han, Salta hiriko apezpikua izan zen. Europara bueltatuta, Erroman hil zen, 1959an.

## Obra

Musika konposizio asko utzi digu eta baita ere euskaraz idatzitako artikulu ugari. Lau antzerki lan idatzi zituen:
* Ilargi bete (1928)
* Aralar mendian, 1934ko martxoan Antzerti aldizkarian argitaratuta.
* Iñauteriaren eriotza, eta
* Uribarriko sorgiña.

## Kanpo estekak

Fernando Urkiaren lau antzerkiak
* Datuak: Q12257859